Κυκλοφορούν αρκετοί μύθοι για την πόρτα ασφαλείας, οπότε καλό είναι να ξέρεις τι ισχύει πραγματικά.
#1 “ Άμα θέλουν να μπουν, θα μπουν ”
Οι κλέφτες μπορούν να μπουν, μόνο όταν εσύ τους δίνεις τη δυνατότητα. Δεν χρειάζεται να περιμένεις την τύχη σου. Υπάρχουν πολλοί τρόποι να φροντίσεις για την ασφάλεια σου, με την πόρτα ασφαλείας να είναι ο πιο εύκολος.
#2 “ Δεν έχω τίποτα αξίας έτσι κι αλλιώς. ”
Οι κλέφτες δεν το ξέρουν αυτό, οπότε θα προσπαθήσουν να μπουν έτσι κι αλλιώς. Σίγουρα τα υλικά αγαθά έχουν μικρή σημασία σε σχέση με την ασφάλειά σου. Είσαι όμως διατεθειμένος/η να το ρισκάρεις; Πέρα από την αντικειμενικά τρομακτική εμπειρία που μπορεί να ζήσεις, είσαι σίγουρος/η ότι θα αρκεστούν μόνο σε ό,τι βρουν;
#3 “Δεν χρειάζομαι πόρτα ασφαλείας, γιατί μένω σε ασφαλή γειτονιά. ”
Δεν έχει σημασία που μένεις ή πόσο θα λείψεις από το σπίτι. Οι κλέφτες δεν κάνουν διακρίσεις. Πιθανότατα γνωρίζουν σε ποιες περιοχές μπορούν να διαρρήξουν πιο εύκολα, γι’ αυτό μην εφησυχάζεσαι. Πάρε τα μέτρα σου και προφυλάξου. Ακόμα και 10 λεπτά να λείψεις από το σπίτι είναι σημαντικό να μην αφήνεις τίποτα ανοιχτό ή την πόρτα ξεκλείδωτη.
#4 “ Η πόρτα ασφαλείας έχει μεγάλο κόστος. ”
Από τις πιο λανθασμένες πεποιθήσεις. Όπως κι σε όλα τα προϊόντα, υπάρχει μεγάλη ποικιλία τιμών. Είναι δεδομένο ότι μπορείς να βρεις μία προσφορά να ικανοποιεί τις ανάγκες σου και με τον κατάλληλο επαγγελματία η τοποθέτηση της θα γίνει παιχνιδάκι. Εξάλλου, πρέπει να σκεφτείς το κόστος της αναλογικά με το τί σου προσφέρει. Πόσο κοστολογείς εσύ τη δυνατότητα να κοιμάσαι ήσυχος/η το βράδυ;